44c8f04dddf2f2993368f6d9cd6a3394
flagspætte relief
glasogglimt.dk
2020.10
flagspætten er en spætteart, der lever i europa, det nordlige afrika og i store dele af asien. herhjemme er flagspætten vores mest almindelige spætte, og den yngler over hele landet, bortset fra mindre øer, hvor der kun findes lidt skov.

flagspætten er meget bemærkelsesværdig, hvilket ikke mindst skyldes dens udseende. ryggen er sort med to aflange, hvide skulderpletter og undersiden er hvid med rød undergump. hannen kendes desuden på sin røde nakkeplet. flagspætten er omkring 23 cm lang, og den vejer 90 gram. herudover bemærkes flagspætten også på sin karakteristiske trommeaktivitet. den trommer hyppigt med op til 20 slag i sekundet, dette for at markere sit territorium. flagspætten er udstyret med en ganske unik kraniekonstruktion, der gør, at den ikke får hjernerystelse af sin trommen. det siges, at 3 næblængder slides op i løbet af et år.

de danske flagspætter er standfugle, og derfor kan vi, som en af de få lyde i den vinterstille skov, høre dens trommen. trommeaktiviteten er dog størst i marts og april.

flagspætten lever i par, der dog kun dannes for én sæson, og den foretrækker syge eller døde træer, der er nemme at arbejde i. både hannen og hunnen hjælper med at udhakke redehullet, og de hjælper begge med at udruge de 4-7 æg, der lægges fra starten af maj.
1c774fc4d86fd717fee702fdfe91c522
grønspætte relief
glasogglimt.dk
2020.10
grønspætten er med sine 30-36 cm en stor spætte. den er let genkendelig på sin grønne ryg og de grønne vinger, den røde isse og nakke samt det sorte parti omkring øjnene. hannen har desuden en rød skægstribe. grønspætten har generelt et meget militant udseende med sit dystre ansigt og de stikkende øjne, og den har på den måde en autoritær og seriøs udstråling, når den bevæger sig rundt.

fuglen er dog samtidig meget sky, og den ses ofte siddende på jorden, hvor den hovedsageligt finder sin føde. den lever især af myrer. den hakker hul i myretuer ned sin 10 cm lange og klæbrige tunge, og den kan således fastholde både myrene og deres æg.

grønspætten er udbredt i størstedelen af europa, og findes desuden i det vestlige rusland og i dele af tyrkiet. den trommer sjældnere og svagere end andre spættearter.

herhjemme yngler grønspætten stort set kun i jylland, hvor den foretrækker blandskov med åbne græsbevoksede lysninger. redehullet bygges i døde træer, og grønspætten får kun ét kuld om året. yngleperioden finder sted i begyndelsen af maj.

grønspætten er en udpræget standfugl, og den er meget stationær.
8de5d69441dc84700ecf7f9837c6b0c7
isfugl, relief
glasogglimt.dk
2020.10
isfuglen er en sjælden dansk ynglefugl, der tilhører skrigefuglene, der er en gruppe af meget farvestrålende og primært tropiske fugle. her er isfuglen absolut ingen undtagelse! den er en meget smuk og farvestrålende fugl, og med sin stærke blå farve på ryggen og sin orange farve på undersiden er den en af de danske ynglefugle med det mest eksotiske udseende. desuden har den et karakteristisk kraftigt og spidst næb.

isfuglen er ca. 16 cm lang, og den vejer 40-45 g. navnet siges at stamme fra det tyske *eisvogel*, som betyder jernfugl, og som refererer til fuglens metalglinsende skær.

isfuglen lever i nærheden af fiskerige åer og søer. den er afhængig af gode udsigtsposter, hvorfra den kan jage. den bruger sit skarpe næb til at styrtdykke efter småfisk eller vandinsekter, og den ses som en raket, der stryger forbi lavt over vandet, mens et metallisk kald høres. isfuglen er dog meget sky, og derfor er den et sjældent syn.

arten er vidt udbredt i store dele af europa, det sydlige asien og lokalt i det allernordligste afrika. herhjemme er den en standfugl, og den ses derfor hele året.

hunnen lægger 5-7 æg i april eller maj. så snart ungerne er fløjet fra reden, forsøger parret sig med kuld nummer to.
f296327741c0b9a31a42f84dd6e24404
musvit relief
glasogglimt.dk
2020.10
musvitten er en spurvefugl, der tilhører mejsefamilien. den er en meget almindelig fugl i danmark, der både findes i skov og i by. musvitten er udbredt i hele europa, og den findes også i mellemøsten, asien og nordafrika.

musvitten har et karakteristisk udseende med sort hoved og nakke, fremtrædende lyse pletter, olienfarvet overside og gul underside. på meget intelligens vis formår musvitten at bruge sit udseende til at forsvare sig med. musvitten lever primært af insekter og foretrækker at bygge rede i huller i træerne.

musvitten kan betegnes som en sangfugl! den har op til 40 forskellige kald og sange, men det er mest hannen, der bruger disse - især når han skal tiltrække og imponere en hun. hunnen vil typisk vælge den han, der har den flotteste sang.

mellem april og juni lægger hunnen æg, som hun selv udruger, og både hannen og hunnen hjælper med at pleje og beskytte deres unger i fællesskab.

musvitten er en standfugl, og musvitpar bliver typisk i - eller tæt ved - deres territorium hele året, og også musvitunger vælger at blive tæt ved forældrenes territorium.

musvitter er gode til at tilpasse sig ændrede forhold og siges derfor at have stor tilpasningsevne.
0d69068f51627aa4ba5853762a684a2e
silkehale, relief
glasogglimt.dk
2020.10
silkehalen er en meget særegen fugl, der ikke kan forveksles med andre fugle. den store top på hovedet er det mest iøjnefaldende træk ved silkehalen, og derudover ses markante gule og røde felter på hale og vinger, der lyser op på den brune grundfarve. silkehalen har også en karakteristisk sort hagesmæk. den er ca. 18 cm, og den vejer omkring 55 gram.

silkehalen er udbredt fra det nordligste skandinavien, over det nordlige rusland og sibirien til alaska og det nordligste canada.

silkehalen yngler gerne i ældre skove med en rig undervegetation med mange bær, der udgør størstedelen af dens føde. den bliver ikke beruset af gærede bær, da den har en meget stor lever, og derfor kan den forbrænde store mængder alkohol. silkehalen symboliserer derved robusthed.

silkehalen har ingen fast trækrute, og dermed betegnes den som en invasionsart, der som en sigøjner anlægger sin rute på baggrund af mængden af føde i yngleområderne.

i danmark kan vi typisk høre silkehalens smukke stemme fra oktober til maj, men hvis den har haft svært ved at finde føde, ankommer den gerne tidligere og forlader os senere.
9b8aa65ea6bb025d426b90de1a1b1f7a
solsort, relief
glasogglimt.dk
2020.10
solsorten er en spurvefugl, der er udbredt over store dele af europa, dele af asien, australien og new zealand.

solsorten er meget let at kende. hannen er glinsende sort med undtagelse af en lille gul ring omkring øjet og et orangegult næb. hunnen har en mere mørkebrun farve, og på næbbet ses ofte bare en enkelt gul plet.

solsorten er kendt for sin dybe og melodiske sang, der høres både morgen og aften. solsorten har mange forskellige kald. eksempelvis høres en hysterisk skingren, når den tager flugten, eller et højt fint kald, når hannen skal markere sit territorium overfor andre hanner. dette kald bruges også som en advarsel for andre solsorte, hvis der er en rovfugl i nærheden.

solsorten yngler gerne i beboede områder mellem april og august. de fleste danske solsorte er standfugle, men en del hunner og ungfugle trækker mod sydvest om vinteren. hannen bliver ofte tilbage for at forsvare sit territorium. solsorten lever i denne periode af nedfalden frugt og bær, og derfor bosætter den sig ofte i villahaver med frugttræer og buske. mange solsorte sulter og fryser ihjel om vinteren, og nogle siger derfor, at solsorten er skrøbelig.
4bdd09ff379ca517970f631e0cabb801
sortspætte relief
glasogglimt.dk
2020.10
sortspætten er en imponerende standfugl, hvilket man allerede bemærker på dens udseende og dens størrelse. den er nemlig på størrelse med en krage! med undtagelse af en rød kalot på hannen og en rød top på hunnen, er arten kulsort - præcis som de fleste krager.

sortspættens trommen er ligeså kraftig som dens størrelse, og dens trommen kan faktisk høres op til et par kilometer væk. desuden har sortspætten en imponerende høj stemme.

sortspætten yngler i det meste af nordeuropa, centraleuropa og Østeuropa. i danmark er fuglen en fåtallig art, og den er mest udbredt i nordjylland og sønderjylland. som andre spætter bruger også sortspætten sit næb til at udforme redder i træer, og den foretrækker at bygge en ny rede hvert år.

sortspætten lever af myrer, og den klæber gerne ca. 1000 myrer til sig med sin tunge, og de udgør så et helt måltid for sortspætten.

sortspætten kan ses hele året rundt, men den er dog meget sky. særligt i begyndelsen af yngletiden omkring april kan vi høre dens stemme i skoven.
862cf17f1733e640a74622f6c1405052
stillits, relief
glasogglimt.dk
2020.10
med sit røde, hvide og sorte ansigt og de gule vingebånd på de sorte vinger er stillitsen en af vores mest farvestrålende fugle. arten tilhører finkefamilien, og den er massivt udbredt i europa. derudover ses den også i det vestlige sibirien og i nordafrika. den er også indført til australien og på new zealand.

stillidsen er ca. 12- 14 cm. den opdages ofte på sit gennemtrængende og særegne flugtkald. dens sang kendes som en trillende kvidren, der kombineres med kaldet.

stillitsen foretrækker at yngle i åbent land, hvor den kan finde flerårige urter, der udgør hovedbestanddelen af dens føde. den spiser gerne ukrudtsfrø som tidsel og burrefrø, som den let kan komme til med sit spidse næb. bestanddelen af stillitser er faldet i danmark i løbet af 1900-tallet, hvilket skyldes landbrugets øgede brug af ukrudtsbekæmpelse.

hunnen bygger reden højt oppe i træerne, og den består of mos, frøuld, rodtrævler og edderkoppespind. det første kuld æg lægges fra begyndelsen af maj. de ruges af hunnen i 13-14 dage, mens hunnen fodres af hannen. ungerne forlader reden efter ca. 15 dage.

nogle stillitser overvintrer herhjemme, mens andre trækker til sydvesteuropa. stillitsen er mest synlig i efteråret og om vinteren, hvor den færdes i flok.